Horizon Zero Dawn

| --- | --- |

עטיפת המשחק
 כללי
 תאריך הוצאה:  PlayStation 4   NA‏ 28 בפברואר 2017   EU‏ 1 במרץ 2017   Microsoft Windows   WW‏ 7 באוגוסט 2020
 סוגה:  משחק פעולה-תפקידים, עולם פתוח
 פיתוח:  Guerrilla Games   Nixxes Software ‏(PC)
 הוצאה לאור:  Sony Interactive Entertainment ‏(PS4)   PlayStation Mobile, Inc. ‏(PC)
 ארץ מקור:  הולנד 
 שפות:  אנגלית, נורווגית, הולנדית, פולנית, פינית, פורטוגזית, צרפתית, גרמנית, ספרדית, רוסית, איטלקית, ערבית, דנית, שוודית 
 עיצוב:  ג'אן בארט וואן ביק
 סדרה:  Horizon 
 הערות:  נדרשים מערכת הפעלה ומעבד התומכים ב-64 ביט. מערכת הפעלה מינימלית: Windows 10
 דרישות תוכנה
 גרסה:  1.11.2 (יצאה ב-26 בינואר 2022)
 מנוע משחק:  Decima
 מצבי משחק:  שחקן יחיד
 דירוג:  T ‏(ESRB)   16 ‏(PEGI)
 פלטפורמות:  PlayStation 4   Microsoft Windows
 מדיה:  DVD, הורדה דיגיטלית
 המשחק הבא:  Horizon Forbidden West
 דרישות מערכת
 מעבד:  מינימום: Intel Core i5-2500K במהירות של 3.3GHz או AMD FX 6300 במהירות של 3.5GHz   מומלץ: Intel Core i7-4770K או AMD Ryzen 5 1500X במהירות של 3.5GHz
 זיכרון:  מינימום: 8GB   מומלץ: 16GB
 כרטיס מסך:  מינימום: Nvidia GeForce GTX 780 בעל 3GB זיכרון וידאו או AMD Radeon R9 290 בעל 4GB זיכרון וידאו אשר תומכים ב-DirectX 12   מומלץ: Nvidia GeForce GTX 1060 בעל 6GB זיכרון וידאו או AMD Radeon RX 580 בעל 8GB זיכרון וידאו
 מקום פנוי:  100GB
 מערכת קול:  תומך ב-DirectX
 בקרים:  מקלדת ועכבר או ג'ויסטיק
 
 אתר רשמי
 
Horizon Zero Dawn (בתרגום חופשי לעברית: אופק: שחר חדש; נהגה כהרייזן זירו דון) הוא משחק וידאו מסוגת התפקידים-פעולה מגוף שלישי, בעל עולם פתוח שפותח על ידי Guerrilla Games, מופץ על ידי Sony Interactive Entertainment ויצא לאור לקונסולת המשחקים פלייסטיישן 4 ב-28 בפברואר 2017 באמריקה הצפונית וב-1 במרץ 2017 באירופה ולמחשב האישי על ידי PlayStation Mobile, Inc. ב-7 באוגוסט 2020. העלילה סובבת אחר אלוי (Aloy), ציידת החיה בעולם פוסט-אפוקליפטי שנשלט בידי מכונות, שעוברת מסע לחשיפת עברה ועבר העולם המסתורי. לשחקן ניצבים מגוון רחב של כלי נשק פרטימטיבים כמו קשתות וחניתות וכן טקטיקות התגנבות ולחימה, שמשמשים כנגד האויבים במשחק: בני אדם ומכונות. כמו בשאר משחקי התפקידים, המשחק מציע עץ מיומנויות של 44 סקילים שונים המחולקים ל-4 קטגוריות, שניתנים להשגה עם התקדמות השחקן ברמות ועם השלמת משימות קמפיין ומשימות צד, כאשר כל סקיל נותן יתרון או יכולת חדשה מסוימת לשחקן.
Horizon Zero Dawn הוא המשחק הראשון שהחברה מפתחת לאחר חמשת הכותרים בסדרה Killzone, אשר הראשון מביניהם יצא לאור ב-2004 וכן זהו משחק התפקידים הראשון של החברה. פיתוח המשחק החל ב-2011, לאחר סיום פיתוחו והוצאתו לאור של המשחק Killzone 3, כאשר מנהל הפרויקט מת'יג'ס דה ג'ונג טען כי זה רעיון מסוכן לאותה העת. המנוע הגרפי של המשחק, Decima, פותח במקור למשחק Killzone Shadow Fall ושונה במיוחד על מנת להתאים ל-Horizon Zero Dawn. בעקבות כך שעלילת המשחק מתרחשת בעתיד פוסט-אפוקליפטי, נשכרו מספר אנתרופולוגים על מנת להתאים ולאמת את ריקבון העולם לאחר מילניום. פסקול המשחק הולחן בידי ג'וריס דה מן ובידי הלהקה The Flight הבריטית.
המשחק קיבל ביקורות חיוביות רבות ומשבחות, על העולם הפתוח, העלילה, עיצוב העולם, הלחימה, אפיון הדמויות וביצועי הדיבוב של השחקנית אשלי ברץ'. אף על פי כן, המשחק קיבל מספר ביקורת שלילית על הדיאלוג, אופן הקרב עם החנית ועל עיצוב הדמויות. המשחק זכה במספר רב של פרסים ונכון לפברואר 2019, נמכרו למעלה מ-10 מיליון עותקים של המשחק, מה שהפך אותו לאחד מהמשחקים הנמכרים ביותר לקונסולת הפלייסטיישן 4. הרחבה בשם The Frozen Wilds, יצאה לאור ב-7 בנובמבר 2017. משחק המשך, הנקרא Horizon Forbidden West, יצא ב-18 בפברואר 2023.